एक्सपर्ट के लिए आगे अाए खिलाड़ी
स्पोर्ट्स रिपोर्टर | बिलासपुर
अंडर-14 अौर अंडर-19 क्रिकेट खिलाड़ियों ने राजा रघुराज सिंह क्रिकेट स्टेडियम के मैदान और पिच को देखकर हैरानी जताई। मिट्टी को देखते ही खिलाड़ियों ने इसे खराब बताया। मिट्टी के बारे में उन्हें पता चला कि यह उसलापुर से लाया गया है। टर्फ विकेट पर बिछी घास को देखकर भी वे दंग रह गए। घास लगा रहे लोगों ने बताया कि वे अरपा नदी से घास लाकर लगा रहे हैं। खिलाड़ियों ने कहा कि निगम के पास विशेषज्ञ बुलाने पैसे नहीं है तो हमसे पैसा लेकर विशेषज्ञ बुला लें। रायपुर, भिलाई और नागपुर से विशेषज्ञ आ सकते हैं। उनका कहना था कि खराब मिट्टी डालकर क्रिकेट से खिलवाड़ किया जा रहा है।
खिलाड़ियों ने दैनिक भास्कर के प्रतिनिधि को बताया कि शहर में पहले से मैदान की बहुत कमी है, जो हैं उस पर नगर निगम का ही कब्जा है। खिलाड़ियों ने कहा कि निगम राजा रघुराज सिंह स्टेडियम के अस्तित्व को ही मिटाना चाहता है। जिला प्रशासन की सह पर निगम मैदान पर लगातार कब्जा कर रहा है। पहले खिलाड़ियों के मना करने के बाद भी चारों तरफ दुकान बना दी गई।
नियमित रूप से प्रैक्टिस करने वाले क्रिकेट खिलाड़ियों ने राजा रघुराज सिंह स्टेडियम की दुर्दशा पर नाराजगी जताई।
एक सीजन बीत गया
निगम मैदान को सीवरेज का प्रोजेक्ट न समझें, इसे जल्द ठीक कराएं। निगम के अधिकारियों को समझना होगा कि एक सीजन एक खिलाड़ी के लिए बहुत मायने रखता है। निगम जो मैदान बना रहा है वह पुराने से भी घटिया है।’’ -रवि सिंह राजपूत, खिलाड़ी
मिट्टी नाले की है
पिच में काली मिट्टी डाली जाती है, यहां डाली गई मिट्टी से अजीब बदबू आ रही है। मैदान खराब हुआ तो हम यहां प्रैक्टिस नहीं कर पाएंगे। बीसीसीआई के मानक पर ही प्रैक्टिस करना होता है, निगम के अधिकारियों को मालूम कर लेना चाहिए।’’ -प्रकाश वैष्णव, खिलाड़ी
घटिया है मिट्टी
मैदान में डाली गई मिट्टी बहुत घटिया है। सीवरेज की मिट्टी जब डाले थे, उसमें गिट्टी और बड़े-बड़े पत्थर थे, अभी भी डाली गई मिट्टी में कंकड़ बहुत ज्यादा है। निगम मनमानी क्यों कर रहा है,यह समझ से परे है।’’ -अश्वनी साहू, खिलाड़ी
नया मैदान बन जाता
नगर निगम मेंटनेंस के लिए जितना समय लिया है, उतने समय में दो नया मैदान बनकर तैयार हो जाता। निगम समय बर्बाद कर धीरे काम करा रहा है। काम को देखकर ऐसा लग रहा है कि अभी एक साल और लगेगा।’’ -आदित्य सिंह, खिलाड़ी
मैदान और पिच तैयार हो
एक्सपर्ट की मददद से पिच और आउट फील्ड तैयार किया जाना चाहिए। अभी चल रहे काम से लग रहा है कि निगम काम चलाऊ मैदान बनाकर बाद में इसे खराब घोषित कर यहां खेल बंद कराना चाहता है।’’ -आकाश सिंह, खिलाड़ी
मनोरंजन सरकार, कार्यपालन अभियंता
बेहतर काम का प्रयास
सीवरेज की मिट्टी डालने के कारण खेेलने लायक नहीं रही पिच
प्रैक्टिस के लिए जाना पड़ रहा एनटीपीसी
बिलासपुर के खिलाड़ियों को प्रैक्टिस के लिए जिला खेल परिसर सीपत रोड व एनटीपीसी जाना पड़ रहा है। वर्तमान में अंडर-16 की टीम का एनटीपीसी सीपत में कैंप लगा है। इसमें 30 खिलाड़ी भाग ले रहे हैं। यह टीम राज्य के विभिन्न जिलों से भिड़ने की तैयारी कर रही है। राज्य स्तरीय प्रतियोगिता की तैयारी के लिए खिलाड़ियों को शहर छोड़कर एनटीपीसी का मुंह ताकना पड़ रहा है। 27 दिसंबर से इंटर डिस्ट्रिक टूर्नामेंट है।
मैदान देखने गए खिलाड़ी बता रहे हैं कि मिट्टी उसलापुर से और घांस अरपा से लाकर लगाई जा रही है?
मिट्टी परीक्षण कराकर ही डाली गई है। घास लोकल लगाने की बात हुई थी।
लोकल घास मतलब अरपा नदी का इसका तो अलग घास होता है?
हां, लेकिन इसमें कार्पेट घास नहीं लगाना है, दूब लगाना था, अगर यह अच्छा नहीं हुआ तो दूसरा लगवा देंगे।
देख रेख के अभाव में मैदान कहीं बर्बाद तो नहीं किया जा रहा?
नहीं ऐसा नहीं है। मैं अभी सीवरेज प्रोजेक्ट में व्यस्त हूं, स्टाफ की कमी है फिर भी दिखवाता हूं।
hin_Deva mai_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva